Source: https://romedia.gr/index.php/romania/actualitate/8038-proiectul-gratierii-unor-pedepse-adoptat-de-guvern-scoate-lumea-in-strada?tmpl=component&print=1&layout=default&page=
Timestamp: 2019-12-07 09:36:01+00:00

Document:
„Cel de-al treilea act normativ pe care l-am adoptat astazi este vorba de Ordonanta de urgenta pentru modificarea si completarea Legii 296 Cod Penal si a Legii 135 Cod de procedura penala. Practic, prin aceasta ordonanta de urgenta, am facut si am pus in concordanta deciziile Curtii Constitutionale care (…) trebuiau sa fie implementate fie de catre Guvern, fie de catre Parlament”, a declarat Iordache aseara.
Acest lucru a facut ca peste 12.000 de persoane numai din Bucuresti sa se adune aseara in fata Guvernului pentru a protesta impotriva ordonantelor privind gratierea unor pedepse si modificarea Codurilor penale.
Protestatarii au afisat pancarte cu mesaje precum „In democratie, hotii stau la puscarie”, „#Va vedem” si „Jos labele de pe justitie”
Oamenii au cerut demisia premierului si a Guvernului si au blocat strazile din jurul pietei.
Potrivit Jandarmeriei Capitalei nu au existat incidente.
Protestatarii si-au anuntat intentia de a reveni in Piata Victoriei.
Proteste similare au avut loc aseara in mai multe orase din tara, printre care Constanta, Ploiesti, Sibiu, Cluj si Timisoara.
Abuzul in serviciu cu un prejudiciu de sub 200 mii lei nu mai este fapta penala, potrivit ordonantei adoptate de Guvern.
Ministrul Justitiei, Florin Iordache, a anuntat tot aseara ca de proiectul de lege privind gratierea nu vor beneficia violatorii, criminalii, cei care au savârsit fapte de coruptie, dar nici cei care au primit pedepse cu executare.
Ordonanta care aduce modificari Codului Penal a fost publicata deja in Monitorul Oficial.
Presedintele Klaus Iohannis a declarat intr-o postare pe Facebook, dupa modificarea Codului Penal prin ordonanta de urgenta, ca „este zi de doliu pentru statul de drept, care a primit o lovitura puternica de la adversarii justitiei, dreptatii si luptei impotriva coruptiei” .
PNL va depune astazi o motiune de cenzura impotriva Guvernului cu privire la proiectele referitoare la justitie adoptate, a anuntat presedintele interimar al partidului, Raluca Turcan.
UPDATE: Klaus Iohannis a ajuns la sediul Consiliului Superior al Magistraturii, acolo unde participa la ședința de urgența. Acesta a subliniat ca este inadmisibil ca Guvernul sa adopte astfel legi dintr-un "domeniu atât de sensibil" noaptea.
"Este inadmisibil, inacceptabil, o bataie de joc. Nu se poate ca guvernul sa adopte noaptea fara avizul CSM, fara sa fie inclusa pe ordinea de zi o OUG intr-un domeniu atât de sensibil. Aceasta chestiune nu este pur și simplu torelabila și, pentru a vedea cum vede sistemul de justiție aceasta chestiune am venit azi la CSM", a declarat șeful statului.
Presedintele Klaus Iohannis va participa miercuri dimineata la sedinta de urgenta a Consiliului Superior al Magistraturii. Astazi, plenul CSM ar fi trebuit sa se consulte cu ministrul Justitiei pe noua forma a ordonantei de urgenta. Nu a mai apucat insa.
Magistratii se vor reuni totusi, iar presedintele CSM ar putea sesiza CCR cu privire la un conflict constitutional intre institutii. Este una dintre ultimele pârghii de blocare a efectelor din Ordonanta pe codurile penale, care prevede, in cazul unora dintre prevederi, intrarea in vigoare in 10 zile de la publicarea in Monitor.
"Modificarile aduse la Codul Penal prin OUG (dezincriminarea abuzului in serviciu si a neglijentei in serviciu) vor intra in vigoare peste 10 zile de la publicarea OUG. Astfel ca CCR are timp suficient sa se pronunțe daca: Avocatul Poporului ataca OUG cum ca nu exista urgența sau daca președintele CSM sesizeaza conflictul constituțional intre autoritațile statului. Sau poate Guvernul abroga OUG, e posibil și asta...", a scris pe Facebook Cristi Danilet, magistrat CSM.
Ordonanta de modificare a Codurilor Penale s-a adoptat pe repede inainte, fara ca Executivul sa tina cont de opozitia ferma venita din Justitie. Conducerea CSM, cea DNA si a Ministerului Public acuza ca actul normativ este unul vadit neconstitutional. Astazi, plenul Consiliului Superior al Magistraturii ar fi trebuit sa se consulte cu ministrul Justitiei pe noua forma a ordonantei de urgenta. Nu a mai apucat insa.
Plenul Consiliului Superior al Magistraturii se va reuni totusi, intr-o sedinta de urgenta. Va fi discutata Ordonanta de Urgenta adoptata de Guvern pentru modificarea Codului Penal, cu toate ca aceasta a fost deja publicata in Monitorul Oficial. Solicitarea fusese facuta ieri, de ministrul Justitiei, Florin Iordache. Proiectul depus la CSM e chiar mai rau decât cel initial, a declarat procurorul-sef al DNA, Laura Codruta Kovesi. Iar procurorul general spune clar ca orodonanta trebuie imediat atacata la Curtea Constitutionala.
Anterior sedintei Guvernului din seara zilei de 31.01.2017, ministrul justitiei fost personal instiintat si invitat sa participe, in calitate de membru de drept al CSM, la sedinta Plenului convocata de urgenta pentru astazi, ora 9.00, tocmai pentru analizarea si dezbaterea solicitarii de avizare. Consiliul Superior al Magistraturii considera ca adoptarea proiectului in conditiile mentionate reprezinta o nesocotire grava a dispozitiilor legale in materia avizarii si a punctului de vedere pe care Plenul CSM avea abilitarea legala de a-l exprima.
Anterior sedintei Guvernului din seara zilei de 31.01.2017, ministrul justitiei fost personal instiintat si invitat sa participe, in calitate de membru de drept al CSM, la sedinta Plenului convocata de urgenta pentru data de 01.02.2017, ora 9.00, tocmai pentru analizarea si dezbaterea solicitarii de avizare.
Consiliul Superior al Magistraturii considera ca adoptarea proiectului in conditiile mentionate reprezinta o nesocotire grava a dispozitiilor legale in materia avizarii si a punctului de vedere pe care Plenul CSM avea abilitarea legala de a-l exprima".
Procurorul- sef al DNA, Laura Codruta Kovesi, a declarat pentru Agerpres ca nu stie exact ce a aprobat Guvernul. Insa noul proiect de lege trimis la CSM e mai rau ca cel initial.
,Nu pot sa comentez ce efecte vor avea ordonantele adoptate intrucât nu le-am citit. (...) In jurul orei 19,00, am primit din partea CSM un proiect de OUG de modificare a Codului penal si a Codului de procedura penala. Am fost surprinsa sa vad ca acest proiect nu contine observatiile pe care sistemul judiciar, in special DNA, le-a facut la proiectul initial. Mai mult, nu intelegem de ce este asa de mare urgenta pentru a sta noaptea si a da un punct de vedere pe legi atât de importante. (...) Pot sa spun ca acest proiect nou este mai rau decât proiectul initial din perspectiva luptei anticoruptie, practic lipseste de relevanta lupta impotriva coruptiei in România daca acest proiect de lege va fi adoptat." a declarat sefa Directiei Anticoruptie.
Procurorul general al României, Augustin Lazar, sustine ca ordonanta trebuie atacata urgent la Curtea Constitutionala.
,,Ca membru al CSM va pot spune ca OUG este o ofensa adusa autoritatii judecatoresti, fiind discretionara, vadit neconstitutionala si trebuie atacata urgent la CCR. Despre consecintele ei grave am avertizat in comunicatul Ministerului Public, aflat pe site", a declarat procurorul general al României.
Plenul CSM avea pe ordinea de zi de miercuri un singur punct: "Solicitarea Ministerului Justitiei, de avizare, de catre Consiliul Superior al Magistraturii, in temeiul art. 38 alin. (3) din Legea nr. 317/2004, a proiectului de Ordonanta de Urgenta a Guvernului pentru modificarea si completarea Codului Penal si a Codului de Procedura Penala, transmis Consiliului la data de 31.01.2017".
Solicitarea Ministerului Justitiei a fost transmisa marti, potrivit documentelor postate pe site-ul CSM. Astfel, intr-o nota scrisa de mâna pe solicitarea ministerului este trecuta ora 17.00, alaturi de mentiunea: "Membrilor CSM pe e-mail. Comisia 1 CSM, DLDC, ICCJ, instante si PICCJ, parchete".
Documentul este semnat pe ultima pagina de ministrul Justitiei. Tot acolo sunt trecuti, ca avizând favorabil, ministrul de Interne, Daniela Carmen Dan, si ministrul de Externe, Teodor Melescanu, fara ca pe document sa existe semnaturile celor doi ministri.

References: CSM 
 CSM 
 CCR 
 CCR 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM